വില്പ്പന സമ്മര്ദം ഓഹരി സൂചികകള് നഷ്ടത്തില് അവസാനിപ്പിച്ചു മുംബൈ: ഓഹരി സൂചികകള് നഷ്ടത്തില് വ്യാപാരം അവസാനിപ്പിച്ചു. തുടക്കം നേട്ടത്തിലായിരുന്നുവെങ്കിലും വൈകാതെ നഷ്ടത്തിലായി. നിഫ്റ്റി 17,650ന് താഴെയെത്തി. ആഗോള വിപണികളിലെ തളര്ച്ചയും മെറ്റല്, ഐടി ഓഹരികളില്നിന്നുള്ള ലാഭമെടുപ്പുമാണ് വിപണിയെ പ്രതികൂലമായി ബാധിച്ചത്. അസംസ്കൃത എണ്ണവില ഉയരുന്നതും പണപ്പെരുപ്പ ഭീഷണി യുഎസ് ബോണ്ട് ആദായത്തില് പ്രതിഫലിച്ചതും നഷ്ടത്തിന് കാരണമായി. സെന്സെക്സ് 555.15 പോയന്റ് താഴ്ന്ന് 59,189.73ലും നിഫ്റ്റി 176.30 പോയന്റ് നഷ്ടത്തില് 17,646ലുമാണ് വ്യാപാരം അവസാനിപ്പിച്ചത്. ടാറ്റാ കണ്സ്യൂമര് പ്രൊഡ്ക്റ്റ്സ് ,എച്ച്ഡിഎഫ്സി ബാങ്ക് ഒഎന്ജിസി, ബ്രിട്ടാനിയ ഇന്ഡസ്ട്രീസ്, തുടങ്ങിയ ഓഹരികളാണ് പ്രധാനമായും നഷ്ടംനേരിട്ടത്. അതെ സമയം ഹിന്ഡാല്കോ ഇന്ഡസ്ട്രീസ്, ടാറ്റാ സ്റ്റീല് , എസ്ബിഐ ലൈഫ് ഇന്ഷുറന്സ്, ഇന്ഡസ്ഇന്ഡ് ബാങ്ക്, ജെഎസ്ഡബ്ല്യു സ്റ്റീല്, തുടങ്ങിയ ഓഹരികള് നേട്ടത്തിലുമാണ് ക്ലോസ്ചെയ്തത്. സെക്ടറല് സൂചികകളില് ലോഹം, ഫാര്മ, ഓട്ടോ, റിയല്റ്റി, പൊതുമേഖല ബാങ്ക് എന്നിവ 12 ശതമാനം താഴ്ന്നു.The post വില്പ്പന സമ്മര്ദം ഓഹരി സൂചികകള് നഷ്ടത്തില് അവസാനിപ്പിച്ചു first appeared on MalayalamExpressOnline.